O Pagador de Promessas
O Pagador des Promessas () je brazilski crno-bijeli igrani film snimljen 1962. u režiji Anselma Duartea, poznato kao jedno od međunarodno najuspjelijih ostvarenja brazilske kinematografije. Po žanru je drama, a temelji se na istoimenom teatarskom komadu Diasa Gomesa. Protagonist, koga tumači Leonardo Villar je Zé, zemljoposjednik sa sjeveroistoka Brazila kome je najbolji prijatelj njegov magarac i koji, kada se životinja razboli, obećava candomblé orishi (duhu iz lokalnih vjerovanja) kako će, ako magarac ozdravi, svu svoju zemlju pokloniti siromašnima i vlastitim rukama križ odnijeti u crkvu u Salvadoru. Radnja prikazuje kako, nakon što životinja uistinu ozdravi, Zé kreće u ostvarenje svojih obećanje, ali kako to izaziva medijski cirkus i tragične nesporazume, bilo sa Katoličkom crkvom koja se grozi njegovih poganskih vjerovanja, bilo sa javnošću koja ga drži komunistom. O Pagador des Promessas je prikazan na Kanskom festivalu gdje je osvojio Zlatnu palmu za najbolji film.

Glavne uloge
Leonardo Villar ... Zé do Burro 
Glória Menezes ... Rosa, Zéova supruga
Dionísio Azevedo ... Olavo, svećenik
Geraldo Del Rey ... Bonitão 
Norma Bengell ... Marly, prostitutka
Othon Bastos ... Reporter
Antônio Pitanga ... Coca, igrač capoeire

Vanjske veze

Brazilski filmovi
Dramski filmovi
Authority control 2